

 REPUBLIKA HRVATSKA

 PRIMORSKO-GORANSKA ŽUPANIJA



 GRAD DELNICE

 Gradonačelnik

KLASA: 024-01/23-01/02

URBROJ: 2170-6-50-5-2

Delnice, 15. siječnja 2024. godine

ZAPISNIK

sa 7. sjednice Koordinacije načelnika i gradonačelnika JLS Gorskog kotara

održane 15. siječnja 2024. godine s početkom u 8,00 sati

Sjednici prisustvuju:

- David Bregovac, načelnik Općine Fužine

- Toni Štimac, načelnik Općine Lokve

- Josip Brozović, načelnik Općine Mrkopalj

- Mario Šutej, načelnik Općine Brod Moravice

- Katarina Mihelčić, gradonačelnica Grada Delnica

Odsutni:

- Antonio Dražović, gradonačelnik Grada Čabra

- Dražen Mufić, gradonačelnik Grada Vrbovskog

- Mišel Šćuka, načelnik Općine Ravna Gora

- Damir Grgurić, načelnik Općine Skrad

- Predstavnici medija: Radio Gorski kotar, Radio Rijeka , Novi list i HRT Televizija

Zapisnici sa 5. i 6. sjednice koordinacije dostavljeni su svim načelnicima i gradonačelnicima e-mailom.

Predsjedavajuća otvara sjednicu pozdravljajući prisutne.

Zahvalila se i rekla da se kvalitetno radilo, a žao joj je što u rad nisu bili uključeni svi goranski čelnici i prepoznali važnost rada koordinacije.

Nada se da će i budući koordinator imati dovoljno aktualnih tema koje će se rješavati kroz rad koordinacije.

Grad Čabar odustao je od koordinacije te će novi Predsjedavajući u narednom razdoblju biti načelnik Općine Fužine, David Bregovac.

Predsjedavajuća konstatira da je prisutno 5 načelnika ka te postoji kvorum za pravovaljano odlučivanje.

Predsjedavajuća predlaže sljedeći dnevni red:

DNEVNI RED :

1. Primopredaja koordinacije Načelnika i Gradonačelnika

Dnevni red je jednoglasno prihvaćen.

David Bregovac, načelnik Općine Fužine izrazio je žaljenje što svi kolege načelnici ne prepoznaju mogućnost činjenice da se zajedničkim istupom može više, a najavio je i prve aktivnosti u njegovom šestomjesečnom razdoblju obnavljanja dužnosti predsjednika Koordinacije.

David Bregovac, načelnik Fužina najavio je kako će Koordinacija u Zagrebu 24. siječnja 2024. nazočiti sastanku s Predsjednikom uprave Plinacro-a vezano uz mogućnosti plinofikacije na području Gorskog kotara.

Uz pomoć struke i Policijske postaje Delnice raditi će se na povećanju sigurnosti na cestama postavljanjem video nadzora na području jedinica lokalne samouprave u Gorskom kotaru postavljanjem video nadzora prometa čime bi se smanjile prebrze vožnje po goranskim prometnicama.

U dogovoru s Primorsko-goranskom županijom i Domom zdravlja PGŽ, nastojat će se napraviti analiza u kakvom su stanju ambulante na području Gorskog kotara te pokušati naći načine za sanaciju onih koje su u najgorem stanju.

Načelnik Lokava Toni Štimac predložio je da stalni dio aktivnosti Koordinacije bude inzistiranje na što konkretnijoj primjeni Zakona o brdsko-planinskom području kako bi Jedinice lokalne samouprave nešto i dobile na temelju odredbi tog zakonskog akta. Obični ljudi to ne osjećaju pa bi trebalo tražiti načine kako bi se beneficije tog zakona osjetile i kod pojedinaca, bilo kroz tzv. trinaestu plaću, smanjenje PDV-a ili neke druge olakšice.

Predsjedavajuća Katarina Mihelčić naglasila je kako Goranima treba nadoknaditi onu razliku u troškovima života do koje dolazi zbog specifičnosti ovog područja koje život Goranima čine skupljim.

Načelnici su se dotaknuli i teme vezane uz problematiku rada logopeda na području Gorskog kotara i zajedno zaključili da se pozove pročelnica [upravnog odjela za socijalnu politiku i mlade](https://www.pgz.hr/ustroj/upravna-tijela/upravni-odjel-za-socijalnu-politiku-i-mlade/) PGŽ, gđa. Dragica Marač kako bi se postavio upit da li se želi nastaviti s tim projektom i da li oni u svom sustavu imaju logopeda te da li postoji alternativno rješenje kojim bi se doskočilo problemu nedostatka logopeda na području Gorskog kotara.

Načelnik Lokava Toni Štimac komentirao je novi indeks razvijenosti za koji smatra da dovoljno ne prikazuje stvarno stanje stvari.

Isto mišljenje dijele i ostali načelnici jer to znači da su najzadovoljniji oni koji su u kategorizaciji pali na nižu stepenicu i da mogu računati na veću pomoć od države.

Predsjedavajuća Katarina Mihelčić težnju negativnim rezultatima ocijenila je upozoravajućom.

Pravo stanje stvari ne odgovara procjeni koju donosi indeks razvijenosti.

Sve se vodi na Europskoj razini i stvar je Nacionalnog zakonodavstva kako će se odnositi prema nekom kraju i kako će održavati troškove života jer sve se bazira na prihodu.

Od Prof. dr. sc. Saše Drezgića s Ekonomskog fakulteta naručiti će izradu troškova tzv. potrošačke košarice koja će, smatraju, realnije prikazati standard ljudi koji žive u ovom dijelu planinske Hrvatske.

Najavljena je još jedna od tema, a to će biti financijsko izviješće Goranskog sportskog centra Delnice .

Predsjedavajuća Katarina Mihelčić ovim povodom je zahvalila ministru Butkoviću što je održao obećanje koje je rekao. Napokon su krajem prošle godine ipak uplaćena sredstva troškova zimske službe svim goranskim općinama i gradovima. Rekla je kako se nada da će troškovi biti plaćeni za ovu godinu jer su ti troškovi visoki i kad država preuzme njihovo plaćanje, onda to lokalnoj samoupravi omogući ulaganje tih novaca u razvojne projekte.

Načelnik Fužina David Bregovac zaključio je kako bi baš taj oblik pomoći države goranskim lokalnim samoupravama trebao biti jasno određen u okviru “brdskog” zakona.

Predsjedavajuća Katarina Mihelčić naglasila je, ukoliko je ikako moguće, da sredstva budu uplaćivana znatno ranije no što je to bio slučaj prošle godine kad su uplaćena na samom kraju godine što je nekima stvorilo nerealni višak u proračunu.

Prisutni načelnici usuglasili su termin sastanka u Plinacrou vezano za daljnje planove, potencijale i mogućnosti za spajanje na mrežu plinovoda gradova i općina Gorskog kotara.

Na samom kraju Predsjedavajuća Katarina Mihelčić zahvalila je svima na dolasku i suradnji kroz proteklih šest mjeseci predsjedanja Koordinacije u Delnicama.

Održan je posljednji sastanak s dosadašnjom Predsjedavajućom.

Predsjedavajuća zaključuje sjednicu Koordinacije.

Sjednica koordinacije je završena u 8:40 sati.

 Sastavila Predsjedavajuća

Marija Crnić Grgurić Katarina Mihelčić